Няма фиксирани срокове относно започването на рехабилитационния курс, защото от значение е тежестта на мозъчния удар и пораженията върху мозъка, които той е нанесъл. По правило рехабилитацията е добре да започне веднага след извеждане на пациента от интензивното отделение или след изписване от болничното заведение. Твърде дългото отлагане е крайно нежелателно, защото се забавя процесът по възстановяване на основни мозъчни функции.